Okresná prokuratúra Nitra 
Damborského 1, 949 99 Nitra 1 	

Sp. zn. : 2 Pv 624/11/4403	Nitra, 16.2.2012
EEČ : 2-32-37-2012

U Z N E S E N I E

Trestná vec:	obvinený XXXXX 
Prečin:	zanedbanie povinnej výživy podľa § 207 odsek 1 Trestného zákona číslo 300/2005 Zbierky zákonov v znení zákona číslo 262/2011 Zbierky zákonov

Rozhodol: 	prokurátorka Okresnej prokuratúry Nitra
Rozhodnutie:
Podľa § 215 odsek 1 písmeno h Trestného poriadku s poukazom na § 86 písmeno a Trestného zákona zastavujem trestné stíhanie obvineného:
1.	XXXXX
	dátum narodenia: XXXXX
	trvalé bydlisko: XXXXX
Skutková veta:
Ako otec maloletej XXXXX, nar. XXXXX, bytom u matky XXXXX v Meleku, hoci má k tejto vyživovaciu povinnosť priamo zo Zákona o rodine a rozsudkom Okresného súdu v Nitre č. k. 12C 164/08 zo dňa 02.03.2009, právoplatným dňa 12.03.2009, bol zaviazaný prispievať na jej výživu sumou 332,- Eur mesačne vždy do 15 - teho dňa v mesiaci vopred do rúk matky, od 01.02.2011 si túto povinnosť neplnil a tak za obdobie od 01.02.2011 do 31.12.2011 dlhoval na výživnom sumu vo výške 3.652,- Eur.   

Právna veta:
Lebo zanikla trestnosť činu.
Odôvodnenie:

Poverený príslušník OO PZ XXXXX uznesením sp. zn. ORP-2732/VR-NR-2011 zo dňa 13.10.2011 podľa § 199 odsek 1 Trestného poriadku začal trestné stíhanie a následne uznesením rovnakej sp. zn. zo dňa 28.12.2011 podľa § 206 odsek 1 Trestného poriadku vzniesol obvinenie XXXXX za prečin zanedbania povinnej výživy podľa § 207 odsek 1 Trestného zákona na skutkovom základe opísanom vo výroku tohto uznesenia a po vykonaní skráteného vyšetrovania predložil vyšetrovací spis prokurátorovi spolu s návrhom na zastavenie trestného stíhania podľa § 215 odsek 1 písmeno h) Trestného poriadku.
 Podľa § 215 odsek 1 písmeno h) Trestného poriadku prokurátor zastaví trestné stíhanie, ak zanikla trestnosť činu.
Podľa § 86 písmeno a/ Trestného zákona trestnosť trestného činu zanedbania povinnej výživy podľa § 207 zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
Preskúmaním vyšetrovacieho spisu som zistila, že obvinený XXXXX  neprispieval na výživu maloletej XXXXX od 01.02.2011 a do 31.12.2011 dlhoval do rúk jej matky sumu vo výške 3.652,- Eur..
Z výpovede svedkyne - poškodenej XXXXX č. l. 17 sp. zo dňa 16.01.2012 vyplýva, že dňa 05.01.2012 od  obvineného XXXXX obdržala sumu 3.905,30,- Eur ako dlh za výživné za obdobie  od februára 2011 do decembra 2011. Dcéra v dôsledku neplnenia vyživovacej povinnosti obvineným nebola vystavená nebezpečenstvu núdze.
Na č. l. 29 sp. sa nachádza  fotokópia príkazu na úhradu sumy 3.905,30,- Eur a na č. l. 40 sp. sa nachádza fotokópia záznamu pohybu na účte XXXXX. 
Vzhľadom na to, že trestný čin nemal trvalo nepriaznivé následky a obvinený XXXXX vyživovaciu povinnosť za obdobie od 01.02.2011 do 31.012.20101 dodatočne splnil v plnej výške, rozhodla som tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Erika Kučerová
prokurátorka